**Likumprojekta „Likvidācijas kā piespiedu ietekmēšanas līdzekļa izpildes likums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Piespiedu ietekmēšanas līdzekļu izpildes likums (turpmāk – Likums) nosaka Krimināllikumā paredzēto piespiedu ietekmēšanas līdzekļu izpildes kārtību un valsts iestāžu, tai skaitā valsts aģentūras „Maksātnespējas administrācija”, kompetenci piespiedu ietekmēšanas līdzekļu izpildē.  Likums paredz, ka piespiedu ietekmēšanas līdzekli – likvidāciju izpilda maksātnespējas procesa administrators. Tāpat Likumā noteikts, ka, izpildot likvidāciju, tiek piemērotas likuma „Par uzņēmumu un uzņēmējsabiedrību maksātnespēju” un Civilprocesa likuma normas, ja vien Likumā nav noteikts citādi.  Likums „Par uzņēmumu un uzņēmējsabiedrību maksātnespēju” spēku zaudēja 2008.gada 1.janvārī, kad spēkā stājās Maksātnespējas likums. Ņemot vērā, ka 2010.gada 1.novembrī spēkā stājās jauns Maksātnespējas likums, tad Likumā lietoto terminoloģiju un noteikumus nepieciešams saskaņot ar Maksātnespējas likuma normām.  Ņemot vērā to, ka Maksātnespējas likuma mērķis atšķiras no Likuma būtības, nepieciešams Likumā iekļautos noteikumus, kas attiecas uz piespiedu ietekmēšanas līdzekļa – likvidācija piemērošanu, salāgot ar Likuma būtību, ierobežojot iespējas, kas piemērojamas maksātnespējas procesa ietvaros, bet nav piemērojamas likvidācijas ietvaros, kā arī skaidri noteikt, no kādiem līdzekļiem maksājams juridiskās personas maksātnespējas procesa depozīts.  Ministru kabineta 2012.gada 6.novembra noteikumu Nr.751 „Maksātnespējas administrācijas nolikums” 1.punkts noteic, ka Maksātnespējas administrācija ir tieslietu ministra pārraudzībā esoša tiešās pārvaldes iestāde. Tieslietu ministrs Maksātnespējas administrācijas pārraudzību īsteno ar Tieslietu ministrijas starpniecību, tā kā Maksātnespējas administrācija pārvaidota par tiešās pārvaldes iestādi Likumā nepieciešams precizēt valsts aģentūras „Maksātnespējas administrācija” nosaukumu.  Vienlaikus Tieslietu ministrijā notiek darbs pie likumprojekta „Grozījumi Kriminālprocesa likumā” izstrādes, kurā ietvertā Kriminālprocesa likuma (turpmāk – KPL) 634. pantā (Sprieduma, lēmuma un prokurora priekšraksta nodošana izpildei) ceturtajā daļā ir paredzēts noteikt, ka nolēmumu vai prokurora priekšrakstu nosūta:  1) Ieslodzījuma vietu pārvaldei – ja piemērots brīvības atņemšanas sods;  2) Valsts probācijas dienestam – ja brīvības atņemšanas sods piemērots nosacīti vai ja piespriests piespiedu darbs vai probācijas uzraudzība;  3) institūcijai (ja tāda ir), kas ir kompetenta uzraudzīt attiecīgā tiesību ierobežojuma ievērošanu – ja piemērota tiesību ierobežošana;  4) tiesai pēc piekritības maksātnespējas procesa lietas ierosināšanai – ja juridiskai personai piemērota likvidācija.  Savukārt likumprojektā „Grozījumi Kriminālprocesa likumā” ietvertajā KPL 634.1 pantā (Mantiska rakstura nolēmuma nodošana izpildei)plānots noteikt detalizētu kārtību, kādā nolēmums par mantas konfiskāciju juridiskajai personai, naudas piedziņu juridiskajai personai, noziedzīgi iegūtas mantas konfiskāciju tiek nosūtīti izpildei, kā arī noteikt kompetentās iestādes mantiska rakstura nolēmumu izpildei. Tāpat minētajā pantā paredzēts ietvert normu, ka nolēmums par mantas konfiskāciju kā piespiedu ietekmēšanas līdzekli izpildāms Civilprocesa likumā noteiktajā kārtībā. Pārējie piespiedu ietekmēšanas līdzekļi tiks izpildīti saskaņā ar citiem normatīvajiem aktiem (Civilprocesa likums, Tiesu izpildītāju likums), kuros jau pastāv regulējums, kura ietvaros piespiedu ietekmēšanas līdzekļi var tikt izpildīti. Likvidācija ir specifisks līdzeklis, un ir nepieciešams likvidācijas regulējumu būtiski saskaņot ar Maksātnespējas likuma normām. Maksātnespējas likuma mērķis, principi un tiesiskie risinājumi ir vērsti uz to, lai tiktu atrisināta, veicināta finansiālās grūtībās nonākuša parādnieka saistību izpilde un, ja iespējams, maksātspējas atjaunošana. Savukārt piespiedu ietekmēšanas līdzekļa juridiskajai personai - likvidācijas mērķis ir pavisam cits, un tas prasa citus risinājumus. Tāpat ir jārisina jautājums attiecībā uz aresta noņemšanu mantai, kreditoru un prasījumu apmierināšanas specifisko kārtību, kas nevar tikt ietverts un risināts Maksātnespējas likumā, līdz ar to ir nepieciešams specifisks regulējums.  Ievērojot minēto, no Likuma ir nepieciešams izslēgt 2. un 3. pantu, III, IV un V nodaļu, kā arī atbilstoši iepriekš minētajam ir jāveic grozījumi gandrīz visās II nodaļas normās.  Vienlaikus, ņemot vērā to, ka likumprojekts faktiski attieksies tikai uz piespiedu ietekmēšanas līdzekļa juridiskajai personai – likvidācijas izpildi, ir jāgroza arī likuma nosaukums.  Saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 66.punktu grozījumu likumprojektu nesagatavo, ja tā normu apjoms pārsniegtu pusi no spēkā esošā likuma normu apjoma. Šādā gadījumā sagatavo jaunu likumprojektu.  Ņemot vērā minēto, tiek izstrādāts jauns likumprojekts „Likvidācijas kā piespiedu ietekmēšanas līdzekļa izpildes likums” (turpmāk – Projekts), nevis grozījumi esošajā Likumā. |
| 3. | Projekta izstrādē iesaistītās institūcijas | - |
| 4. | Cita informācija | Nav. |
|  | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Projekts ir attiecināms uz:  1) Maksātnespējas administrāciju (nodarbināto skaits 2015.gada 26.janvārī – 42);  2) sertificētiem maksātnespējas procesa administratoriem (saskaņā ar Maksātnespējas reģistra datiem 2015.gada 26.janvārī ir 338 sertificēti maksātnespējas procesa administratori);  3) juridiskajām personām, kam tiesa piemērojusi Krimināllikumā paredzēto piespiedu ietekmēšanas līdzekli - likvidāciju (2015.gada 26.janvārī ir viena šāda juridiskā persona). | | | | |
| 2. | Tiesiskā regulējuma ietekme uz tautsaimniecību un administratīvo slogu | | Prognozējami papildu izdevumi no valsts pamatbudžeta apakšprogrammas 06.05.00 „Maksātnespējas procesa izmaksas” gadījumos, kad juridiskajai personai nebūs mantas vai tās apmērs būs nepietiekams juridiskās personas depozīta segšanai. | | | | |
| 3. | Administratīvo izmaksu monetārs novērtējums | | Izmaksas neradīsies. | | | | |
| 4. | Cita informācija | | Nav. | | | | |
|  | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2015.** | | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 134 789 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 134 789 | | 0 | 0 | 0 | 0 |
| 1.2. valsts speciālais budžets | |  | |  |  |  |  |
| 1.3. pašvaldību budžets | |  | |  |  |  |  |
| 2. Budžeta izdevumi: | | 134 789 | | 0 | 0 | 0 | 0 |
| 2.1. valsts pamatbudžets | | 134 789 | | 0 | 0 | 0 | 0 |
| 2.2. valsts speciālais budžets | |  | |  |  |  |  |
| 2.3. pašvaldību budžets | |  | |  |  |  |  |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | |  | |  |  |  |  |
| 3.3. pašvaldību budžets | |  | |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | | X | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Saskaņā ar likumu „Par valsts budžetu 2015.gadam” Tieslietu ministrijas apakšprogrammā 06.05.00 „Maksātnespējas procesa izmaksas” maksātnespējas procesa nodrošināšanai paredzēti 134 789 *euro*.  Projekts paredz Maksātnespējas administrācijai pienākumu iemaksāt juridiskās personas maksātnespējas procesa depozītu, ja to nevar iemaksāt ar tiesas lēmumu likvidējama juridiska persona. Maksātnespējas administrācija prognozē, ka gada laikā varētu būt divas šādas juridiskas personas. Juridiskās personas maksātnespējas procesa depozīts ir divu minimālo mēnešalgu apmērā - šobrīd 1 440 *euro* (2 gadījumi x 360 *euro* x 2). Likumprojekta ietekme nav precīzi prognozējama, bet ja radīsies gadījumi, kad izdevumi jāsedz Maksātnespējas administrācijai, tad papildus finansējums sedzams no valsts pamatbudžeta apakšprogrammas „Darbinieku prasījumu garantiju fonds”. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Nav. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Papildus ir nepieciešami grozījumi Kriminālprocesa likumā, nosakot nolēmuma par piespiedu ietekmēšanas līdzekļa piemērošanu izpildes institūcijas un kārtību, kādā izpildāmi tādi piespiedu ietekmēšanas līdzekļi juridiskajai personai kā tiesību ierobežošana, mantas konfiskācija un naudas piedziņa. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības mērķgrupa, kuras ietekmēšanai tiek izstrādāts Projekts, ir juridiskas personas, kam kriminālprocesā piemērots bargākais piespiedu ietekmēšanas līdzeklis – likvidācija. Līdz ar to sabiedrības līdzdalība tās parastajā izpratnē nav iespējama, jo nav sabiedrisku organizāciju, kas pārstāvētu šīs mērķgrupas intereses, kā arī Projekta izstrādes laikā nav iespējams konkrēti identificēt minētās personas. Turklāt Projekts neparedz principiāli jauna tiesiskā regulējuma ieviešanu, bet gan galvenokārt esošo normatīvo aktu savstarpēju saskaņošanu no tiesību sistēmas un juridiskās tehnikas viedokļa ar mērķi veicināt tiesisko noteiktību. Ņemot vērā minēto, Projekta izstrādes gaitā nav paredzēta sabiedrības līdzdalība. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Maksātnespējas administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Tieslietu ministrs Dzintars Rasnačs

Iesniedzējs:

Tieslietu ministra p.i. Mārīte Seile

06.07.2015. 15:47

1320

A.Šķēle

67046147, [agnese.skele@tm.gov.lv](mailto:agnese.skele@tm.gov.lv)